L 69/46
DA
Den Europæiske Unions Tidende
4.3.2022
(7)
USA underrettede derudover Kommissionen om et udbrud af højpatogen aviær influenza hos fjerkræ.
Udbruddet er sket i New Castle county, state of Delaware i USA og blev bekræftet den 22. februar 2022 ved laboratorieanalyse (RT-PCR).
(8)
USA underrettede endvidere Kommissionen om to udbrud af højpatogen aviær influenza hos fjerkræ.
Disse udbrud er sket i Greene county, state of Indiana i USA og blev bekræftet den 23. februar 2022 ved laboratorieanalyse (RT-PCR).
(9)
USA underrettede desuden Kommissionen om et udbrud af højpatogen aviær influenza hos fjerkræ.
Udbruddet er sket på en tredje virksomhed i det allerede berørte Dubois county, state of Indiana i USA og blev bekræftet den 24. februar 2022 ved laboratorieanalyse (RT-PCR).
(10)
Veterinærmyndighederne i Canada, Det Forenede Kongerige og USA oprettede kontrolzoner på 10 km omkring de angrebne virksomheder og gennemførte sanering med henblik at bekæmpe forekomsten af højpatogen aviær influenza og begrænse spredningen af sygdommen.
(11)
Canada, Det Forenede Kongerige og USA har indsendt oplysninger til Kommissionen om den epidemiologiske situation i landene og de foranstaltninger, de har truffet for at forhindre yderligere spredning af højpatogen aviær influenza.
Disse oplysninger er blevet evalueret af Kommissionen.
På grundlag af denne evaluering og for at beskytte Unionens dyresundhedsstatus bør indførsel til Unionen af sendinger af fjerkræ, avlsmateriale af fjerkræ og fersk kød af fjerkræ og fjervildt fra de områder, der er omfattet af restriktioner, og som er oprettet af veterinærmyn­ dighederne i Canada, Det Forenede Kongerige og USA på grund af de nylige udbrud af højpatogen aviær influenza, ikke længere tillades.
(12)
Det Forenede Kongerige har desuden indsendt ajourførte oplysninger om den epidemiologiske situation i landet i forbindelse med de udbrud af HPAI, der blev bekræftet på en fjerkrævirksomhed den 2. november 2021 i nærheden af Wrexham i Wales, og den 12. november 2021 i nærheden af Frinton-on-Sea, Tendring, Essex i England, og de foranstaltninger, det har truffet for at forhindre yderligere spredning af sygdommen.
Efter dette udbrud af HPAI har Det Forenede Kongerige navnlig gennemført sanering med henblik på at kontrollere og begrænse spredningen af denne sygdom.
Det Forenede Kongerige har desuden afsluttet de nødvendige rengørings- og desinfektionsforan­ staltninger efter gennemførelsen af saneringspolitikken på de inficerede fjerkrævirksomheder på landets område.
(13)
Kommissionen har evalueret de oplysninger, som Det Forenede Kongerige har forelagt, og konkluderet, at HPAIudbruddene på fjerkrævirksomheder i nærheden af Wrexham i Wales og i nærheden af Frinton-on-Sea, Tendring, Essex i England, er overstået, og at der ikke længere er nogen risiko forbundet med indførsel til Unionen af fjerkræprodukter fra de zoner i Det Forenede Kongerige, hvorfra indførsel til Unionen af fjerkræprodukter er blevet suspenderet på grund af disse udbrud.
(14)
Bilag V og XIV til gennemførelsesforordning (EU) 2021/404 bør derfor ændres.
(15)
Under hensyntagen til den nuværende epidemiologiske situation i Canada, Det Forenede Kongerige og i USA med hensyn til højpatogen aviær influenza og den alvorlige risiko for, at sygdommen kommer ind i Unionen, bør ændringerne af gennemførelsesforordning (EU) 2021/404, der foretages ved nærværende forordning, træde i kraft hurtigst muligt.
(16)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
VEDTAGET DENNE FORORDNING:
Artikel 1 Bilag V og XIV til gennemførelsesforordning (EU) 2021/404 ændres som anført i bilaget til nærværende forordning.